કમિશનર મૂકેશકુમારના આદેશના પગલે ગત તા.ર૦ નવેમ્બર, રવિવારે શહેરનાં તમામ એટીએમ સેન્ટર તેમજ ગઇ કાલે શહેરની તમામ બેન્ક અને પોસ્ટ ઓફિસ બ્રાંચમાં ઉપલબ્ધ કરન્સીનું ચેકિંગ કરાયું હતું. મધ્ય ઝોનમાં ટેક્સ વિભાગની ટીમે રવિવારે મધ્ય ઝોનના ૧૪૦ એટીએમનું જ્યારે સોમવારે ૧૧૬થી વધુ બેન્ક અને પોસ્ટ ઓફિસ બ્રાંચનું ચેકિંગ કર્યું હતું, જેમાં એટીએમમાં રોકડ નાણાંનો અભાવ તેમજ બેન્ક અને પોસ્ટ ઓફિસમાં જૂની નોટના એક્સચેન્જનાં ધાંધિયાં જોવા મળ્યા હતા.